Publication: Magyar Közlöny
Issue: MK-2009-141 (Year: 2009, Number: 141)
Era: 2004-2010
Section: 15/2006. (IV. 3.) OM rendelethez]
Paragraph Index: 140

c) külsõ szakmai gyakorlat: 50–60 kredit, amelybõl az összefüggõ szakmai gyakorlat 30 kredit. 9. Szakmai gyakorlat: A szakmai gyakorlat részét képezik a hallgatók hospitálásai, az egyéni és kiscsoportos gyakorlatok, a rendszeres heti intézményi gyakorlatok, az önismereti, kommunikációs, fejlesztõ tréningek, gyakorlatorientált stúdiumok keretében végzett gyakorlatok, valamint a külsõ összefüggõ szakmai gyakorlat. A hallgatók intézményen kívüli összefüggõ szakmai gyakorlaton vesznek részt. Az összefüggõ szakmai gyakorlatot a 8. félévben teljesítik. 10. Nyelvi követelmények: Az alapfokozat megszerzéséhez egy élõ idegen nyelvbõl államilag elismert, legalább középfokú (B2), komplex típusú nyelvvizsga vagy azzal egyenértékû érettségi bizonyítvány, illetve oklevél szükséges.

Source: https://magyarkozlony.hu/hivatalos-lapok/9fcd00b5bcc3d0ba8b148f82dee6f7f3d9031cbc/dokumentumok/961db4e4638afb0983f96d4328e38e20ed2a173e/letoltes